# **Funkcionalni zahtev – šahovski klub „Gambit“**

Treba osmisliti informacioni sistem za potrebe vođenja šahovskog kluba „Gambit“ iz Jagodine.

Kako bi lakše sagledali sliku i razumeli potrebe, sistem je podeljen u tri faze:

***faza 1***: U prvoj fazi potrebno je obezbediti status osobe u klubu. Konkretno lice se može registrovati kao takmičar i član kluba, ali takođe može biti i trener kluba. Prilikom učlanjivanja, kod registracije novih članova, osoba dostavlja sledeće podatke: ime, prezime, pol, godina rođenja, adresa, izabrani trener. Drugi položaj u klubu može biti trener i on takođe zahteva slične podatke: ime, prezime, pol, godina rođenja, adresa i učenici. Važno je napomenuti da se taj status može menjati (takmičar postane trener), ali isto tako jedno lice može imati i oba statusa (osoba može biti i takmičar i trener kluba).

***faza 2***: U drugoj fazi neophodno je obezbediti statistički prikaz kako bismo imali uvid u rad samog kluba kao i konkretnih pojedinaca. Potrebno je voditi statistiku svakog individualnog člana, te tako svaka osoba mora imati:

* rejting za sve kategorije (bullet, blitz, rapid)
* ukupan broj pobeda, poraza, nerešenih
* procenat pobeda, poraza i nerešenih za određeno „udžbeničko“ otvaranje
* procenat pobeda sa belim i crnim figurama
* redni broj mesta u klubu po rejtingu
* evidencija o plaćanju članarine (samo za takmičare)
* evidencija o plati (samo za trenere)

Takođe je potrebno za svaku osobu pamtiti datum igranja određenog oficijalnog meča ili turnira, kao i poteze konkretne partije na istom. Na taj način se partija kasnije može rekreirati i analizirati sa svojim trenerom, čime se unapređuje šahovska igra.

***faza 3***: Zbog kafića koji je u okviru šahovskog kluba postoji i opcija iznajmljivanja termina. Te prostorije mogu iznajmiti osobe koje nisu članovi kluba. Međutim pošto treninzi nisu fiksni već se njihovi termini menjaju zavisno od obaveza članova kluba, tako treba obezbediti da pri unosu termina prednost imaju treninzi u odnosu na zakazivanje rekreativnih termina. Treba napomenuti i da postoje dve prostorije, gde je prva sa 50 šahovskoh tabli dostupna od 10h do 22h i cena po satu iznosi 100 dinara, dok je druga modernija prostorija (sa 15 tabli) dostupna od 10h do 18h, cena je 150 dinara.

Aplikacija bi trebala biti na računaru i telefonu. Korisnici aplikacije, koji su članovi kluba, bi na telefonu mogli da sagledaju statistiku (faza 2), dok bi deo online rezervacije termina (faza 3) bio vidljiv za sve korisnije.